**“AZƏRBAYCAN DƏMiR YOLLARI” QAPALI SƏHMDAR CƏMiYYƏTiNiN**

**İDARƏ HEYƏTİNİN İCLASININ**

**PROTOKOLU №\_\_\_\_\_\_**

**Bakı şəhəri “\_\_\_\_”\_\_\_\_\_\_\_\_\_\_\_\_\_\_\_\_\_2018-ci il**

**İclasın Sədri:**

Qurbanov Cavid Qənbər oğlu – İdarə Heyətinin sədri (bundan sonra – “Sədr”)

**Katib:**

Rauf Aydın oğlu Qasımzadə – sədrin köməkçisi

**İdarə Heyətinin üzvləri:**

Əlirza Məmməd oğlu Süleymanov – sədrin birinci müavini

Zaman Müdəhət oğlu Novruzov – sədrin müavini

Hicran Qardaşxan oğlu Valehov – sədrin müavini

İqbal Əli oğlu Hüseynov – sədrin müavini

Vüsal Yusif oğlu Aslanov – sədrin müavini

Mahir Nəriman oğlu Əliyev – “Naxçıvan Dəmir Yolları” MMC - nin direktoru

(bir nəfər üzv –Mahir Nəriman oğlu Əliyev üzrlü səbəbdən iştirak etmir)

İdarə Heyətinin iclasında kvorumun olduğu və iclasın səlahiyyətli olması elan edildi.

**GÜNDƏLİK:**

“Azərbaycan Dəmir Yolları” Qapalı Səhmdar Cəmiyyəti ilə “Optima-ATEF” Birgə müəssisə arasında bağlanmış “Dartı yarımstansiyaları, elektrik təchizatı və digər əlaqəli komponentlər daxil olmaqla Bakı-Böyük Kəsik dəhlizi üzrə 25 kv 50 hz sisteminin zavod layihələndirilməsinin, təchizatının və quraşdırlmasının satınalınması” üzrə 03.08.2012-ci il tarixli AZRTTFP-DSİ-PQ-21CB nömrəli müqavilənin ümumi dəyərindən kənara çıxmamaq şərti ilə işlərin görülməsi strategiyasını dəyişməklə dəyişdiriləcək sahələrdən başqa 480 km uzunluğunda dəmir yolu xəttinin elektrikləşdirilməsi, 250 km uzunluğunda alçaq gərginlikli yan xətlərin yenilənməsi, dəmir yolu keçidlərinin və KTSM qurğularının enerji təchizatının təmin olunması üçün “ATEF Şirkətlər Qrupu” MMC ilə müqaviləyə əlavənin bağlanması ilə bağlı “Azərbaycan Dəmir Yolları” Qapalı Səhmdar Cəmiyyəti (bundan sonra-Cəmiyyət) Texniki Şuranın 26.12.2017-ci il tarixli qərarına baxılması barədə.

**DİNLƏNİLDİ:**

**sədr Cavid Qurbanov** iclası giriş sözü ilə açaraq, Texniki Şura tərəfindən baxılmış və həyata keçirilməsi məqsəduyğun hesab edilmiş gündəlikdə qaldırılan məsələnin İdarə Heyətinin müzakirəsinə təqdim etdi.

**İdarə heyətinin üzvü Əlirza Süleymanov** öz çıxışında, Respublikanın dəmir yolu nəqliyyatı üçün mühüm əhəmiyyət kəsb edən Bakı-Tbilisi-Qars yeni dəmir yolu bağlantısının həyata keçirilməsi ölkəmizin regionda aparıcı mövqelərə yiyələnməsi ilə yanaşı, dünyada baş verən siyasi və iqtisadi proseslərdə də xüsusi çəkisinin artmasına zəmin yaratdığını bildirdi. Sözügedən layihənin icrası mövcud nəqliyyat infrastrukturunun sağlamlaşdırılması və diversifikasiyasınıda aktual etdiyini qeyd etdi. Bununla bağlı, Bakı-Tbilisi-Qars yeni dəmir yolu bağlantısının Bakı-Böyük Kəsik sahəsində infrastrukturunun yenilənməsi istiqamətində məqsədyönlü tədbirlər həyata keçirildiyini və bu sahədə enerji təchizatının tələbat meyarları üzrə sabit cərəyan dartı sistemindən dəyişən cərəyan sisteminə keçirilməsinin xüsusi önəm kəsb etdiyini diqqətə çatdırdı. Bu işlərin davamı olaraq Texniki Şura tərəfindən qəbul edilmiş və İdarə heyətinin gündəliyinə çıxarılan təklifin təsdiq edilməsinin dəstəklədiyini və məqsədəuyğun hesab etdiyini bildirdi.

**İdarə Heyətinin digər üzvləri** öz çıxışlarında dəmir yol infrastrukturunun sağlamlaşdırılması və müasir tələblər səviyyəsinə çatdırılması ilə bağlı Texniki Şura tərəfindən qəbul edilmiş və İdarə heyətinin gündəliyinə çıxarılan təkliflərin məqsədəuyğun hesab etdiklərini, etiraz etmədiklərini və dəstəklədiklərini nəzərə çatdırdılar.

**Butün çıxışları və qeyd edilənləri nəzərə alaraq və Azərbaycan Respublikası Nazirlər Kabinetinin 2010-cu il 15 fevral tarixli 36 nömrəli qərarı ilə təsdiq edilmiş Azərbaycan Dəmir Yolları” Qapalı Səhmdar Cəmiyyətinin Nizamnaməsinin 7.7-ci bəndini rəhbər tutaraq İdarə heyəti,**

“Azərbaycan Dəmir Yolları” Qapalı Səhmdar Cəmiyyəti ilə “Optima-ATEF” Birgə müəssisə arasında bağlanmış “Dartı yarımstansiyaları, elektrik təchizatı və digər əlaqəli komponentlər daxil olmaqla Bakı-Böyük Kəsik dəhlizi üzrə 25 kv 50 hz sisteminin zavod layihələndirilməsinin, təchizatının və quraşdırlmasının satınalınması” üzrə 03.08.2012-ci il tarixli AZRTTFP-DSİ-PQ-21CB nömrəli müqavilənin ümumi dəyərindən kənara çıxmamaq şərti ilə işlərin görülməsi strategiyasını dəyişməklə dəyişdiriləcək sahələrdən başqa 480 km uzunluğunda dəmir yolu xəttinin elektrikləşdirilməsi, 250 km uzunluğunda alçaq gərginlikli yan xətlərin yenilənməsi, dəmir yolu keçidlərinin və KTSM qurğularının enerji təchizatının təmin olunması üçün “ATEF Şirkətlər Qrupu” MMC ilə müqaviləyə əlavənin bağlanmasına razılıq verilməsini məqsədəuyğun hesab etdi.

**İdarə Heyəti:**

**Sədr** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Cavid Qurbanov**

**Üzvlər**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Əlirza Süleymanov**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Zaman Novruzov**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Hicran Valehov**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **İqbal Hüseynov**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Vüsal Aslanov**

**Katib**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Rauf Qasımzadə**

**“AZƏRBAYCAN DƏMİR YOLLARI” QAPALI SƏHMDAR CƏMİYYƏTİNİN**

**İDARƏ HEYƏTİNİN**

**Qərarı №\_\_\_\_**

**Bakı şəhəri “\_\_\_\_”\_\_\_\_\_\_\_\_\_\_\_\_\_\_\_\_\_2018-ci il**

*Müqavilənin bağlanmasına razılıq verilməsi haqqında*

Azərbaycan Respublikası Nazirlər Kabinetinin 2010-cu il 15 fevral tarixli 36 nömrəli qərarı ilə təsdiq edilmiş “Azərbaycan Dəmir Yolları” Qapalı Səhmdar Cəmiyyətinin Nizamnaməsi”nin 7.6.2-ci yarımbəndini, 7.7-ci bəndini rəhbər tutaraq və “Azərbaycan Dəmir Yolları” Qapalı Səhmdar Cəmiyyətinin İdarə Heyətinin “\_\_\_” \_\_\_\_\_\_\_ 2018-ci il tarixli \_\_\_ nömrəli iclas Protokolunu nəzərə alaraq **qərara alır:**

1. “Azərbaycan Dəmir Yolları” Qapalı Səhmdar Cəmiyyəti ilə “Optima-ATEF” Birgə müəssisə arasında bağlanmış “Dartı yarımstansiyaları, elektrik təchizatı və digər əlaqəli komponentlər daxil olmaqla Bakı-Böyük Kəsik dəhlizi üzrə 25 kv 50 hz sisteminin zavod layihələndirilməsinin, təchizatının və quraşdırılmasının satınalınması” üzrə 03.08.2012-ci il tarixli AZRTTFP-DSİ-PQ-21CB nömrəli müqavilənin ümumi dəyərindən kənara çıxmamaq şərti ilə işlərin görülməsi strategiyasını dəyişməklə dəyişdiriləcək sahələrdən başqa 480 km uzunluğunda dəmir yolu xəttinin elektrikləşdirilməsi, 250 km uzunluğunda alçaq gərginlikli yan xətlərin yenilənməsi, dəmir yolu keçidlərinin və KTSM qurğularının enerji təchizatının təmin olunması üçün “ATEF Şirkətlər Qrupu” MMC ilə müqaviləyə əlavənin bağlanmasına razılıq verilsin.

2. Cəmiyyətin sədr müavini (H.Valehov), Maliyyə və İqtisadiyyat İdarəsi (F.Səfəov), İnvestisiyalar İdarəsi (E.Orucov), Hüquq şöbəsi (N.Quliyev), İnfrastruktur Departamenti (F.Quliyev), Yük daşımaları Departamenti (Ə.Məmmədəliyev), Sərnişin daşımaları Departamenti (E.Muradov) bu qərardan irəli gələn məsələləri həll etsinlər.

1. Sənədlərlə və vətəndaşların müraciətləri ilə iş şöbəsi (Ə.Allahverdiyev) bu Qərarın surətinin aidiyyəti üzrə çatdırılmasını təmin etsin.

*Əsas: İdarə Heyətinin \_\_\_ \_\_\_\_\_\_\_ 2018-ci il tarixli \_\_\_\_ nömrəli iclas protokolu*

**İdarə heyətinin sədri**

Qurbanov Cavid Qənbər oğlu

**İdarə Heyətinin üzvləri:**

|  |  |
| --- | --- |
| Əlirza Məmməd oğlu Süleymanov | – sədrin birinci müavini |
| Zaman Müdəhət oğlu Novruzov | – sədrin müavini |
| Hicran Qardaşxan oğlu Valehov | – sədrin müavini |
| İqbal Əli oğlu Hüseynov | – sədrin müavini |
| Vüsal Yusif oğlu Aslanov | – sədrin müavini |