*“ADY Ekspress” MMC-nin fəaliyyətinin*

*təkmilləşdirilməsi barədə*

“Azərbaycan Dəmir Yolları” Qapalı Səhmdar Cəmiyyətində iqtisadi səmərəliliyinartırılması və tələbat gözləntilərinə uyğunlaşdırılması istiqamətində işlərin reallaşdırılması, dəmir yolu nəqliyyatı ilə çoxprofilli yük daşıma xidmətlərinin həyata keçirilməsi, idarəetmə imkanlarının sadələşdirilməsi, habelə bu sahəyə institusional yanaşmaların tətbiqi ilə bağlı məqsədyönlü işlər həyata keçirilir.Görülmüş tədbirlər Respublikada qeyri neft sektorunun inkişafında Cəmiyyətin xüsusi çəkisini formalaşdırmaqla yanaşı, mövcüd daşımaların qarşılanmasına, biznes mühitinin əlverişliyinin artırılmasına, həmçinin də nəqliyyat xidmətlərinə olan tələbatın ödənilməsinə əlavə təkan vermişidir.

Sözügedən tədbirlər çərçivəsində yükdaşımaların həcminin artırılması, tranzit yüklərin Respublikanın ərazisindən keçən beynəlxalq dəhlizlərə və marşurutlara cəlb olunması və etibarlı logistika həll variantlarının tətbiq edilməsi ilə əlaqədar Cəmiyyətin törəmə hüquqi şəxsi olan “ADY Ekspress” Məhdud Məsuliyyətli Cəmiyyəti təsis edilmişdir.

Respublikanın ərazisindən keçən tranzit daşımalara cəlbediciliyin artması, tələb və təklif arasında dinamik balansın formalaşması və tranzit yüklərin hərəkət imkanlarının yaxşılaşması “ADY Ekspress” MMC-nin fəaliyyətin təkmilləşdirilməsinə, habelə fəaliyyəti üzrə əlavə imkanların qurulmasına zəmin yaratmışdır.

Qeyd edilənləri nəzərə alaraq, “ADY Ekspress” MMC-nin fəaliyyətində çoxtərəfli təklif istiqamətlərinin formalaşdırlması və xidmət imkanlarının genişləndirilməsi məqsədi ilə Azərbaycan Respublikası Nazirlər Kabinetinin 2010-cu il 15 fevral tarixli 36 nömrəli qərarı ilə təsdiq edilmiş “Azərbaycan Dəmir Yolları” Qapalı Səhmdar Cəmiyyətinin Nizamnaməsi”nin 8.1.1, 8.1.5 və 8.1.12-ci yarımbəndlərini rəhbər tutaraq, **əmr edirəm:**

1. Cəmiyyət sədrinin 03.11.2017-ci il tarixli 114/S saylı əmrinin 1-ci hissəsində “Biləcəri yuyucu buxarlayıcı stansiyası” sözləri çıxarılsın.
2. Yük daşımaları Departamentinin Biləcəri yuyucu buxarlayıcı stansiyası Cəmiyyətin törəmə hüquqi şəxsi olan “ADY Ekspress” MMC-nin birbaşa tabeliyinə verilsin.
3. İnsan resusrları İdarəsi (G.Qasımova), Yük daşımaları Departamenti (Ə.Məmmədəliyev) və “ADY Ekspress” MMC (A.Qasımov), aidiyyəti üzrə əmək qanunvericiliyində nəzərdə tutulmuş qaydada lazımı tədbirlərin həyata keçirilməsini təmin etsinlər.
4. Yük daşımaları Departamenti (Ə.Məmmədəliyev) və “ADY Ekspress” MMC (A.Qasımov), bu əmrin 2-ci hissəsinin icrası ilə bağlı Yük daşımaları Departamentinin Biləcəri yuyucu buxarlayıcı stansiyasına münasibətdə bütün əsas vəsaitlərin, habelə mal-materialların “ADY Ekspress” MMC-nin balansına verilməsi ilə bağlı Cəmiyyət sədrinin 2016-cı il 12 iyul tarixli 113/S nömrəli əmri ilə təsdiq edilmiş “Əsas vəsaitlərin Cəmiyyətin strukturuna daxil olan qurumlar arasında balansdan-balansa verilməsi ilə bağlı münasibətləri tənzimləmək barədə” daxili qaydalara uyğun lazımı tədbirləri həyata keçirsinlər.
5. Cəmiyyətin Əmək haqqı və Əməyin təhlili Xidməti (Ə.Dadaşov) İnsan resursları İdarəsi ilə razılaşdırmaqla 5-gün müddətində bu əmrin 2-ci hissəsinə əsasən struktur dəyişiliklərini nəzərə alaraq “ADY Ekspress” MMC-nin yeni ştat cədvəlinin layihəsini tərtib edib, təsdiq edilməsi üçün Cəmiyyət sədrinə təqdim etsin.
6. Sədr müavini (V.Aslanov) , bu əmrin 2-ci hissəsinə əsasən “ADY Ekspress” MMC-nin tabeliyinə verilmiş Biləcəri yuyucu buxarlayıcı stansiyasının rəhbər heyətinə dair təkliflərini Cəmiyyət sədrinə təqdim etsin.
7. Cəmiyyət sədrinin birinci müavini (Ə.Süleymanov) və digər sədr müavinləri (İ.Hüseynov, V.Aslanov), Maliyyə və İqtisadiyyat İdarəsi (F.Səfərov), İnsan resursları İdarəsi (G.Qasımova), Əmək haqqı və Əməyin təhlili Xidməti (Ə.Dadaşov), Hüquq şöbəsi (N.Quliyev), Yük daşımaları Departamenti (Ə.Məmmədəliyev) və “ADY Ekspress” MMC (A.Qasımov) bu əmrdən irəli gələn digər məsələləri həll etsinlər.
8. Sənədlərlə və vətəndaşların müraciətləri ilə iş şöbəsi (Ə.Allahverdiyev) bu əmrin surətinin aidiyyəti üzrə çatdırılmasını təmin etsin.
9. Bu əmrin qüvvəyə minməsi ilə əlaqədar Cəmiyyət sədrinin 03.11.2017-ci il tarixli 114/S saylı əmrinin Biləcəri yuyucu buxarlayıcı stansiyasının ləğvi hissəsi üzrə aparılan tədbirlər dayandırılsın.
10. Əmrin icrasına nəzarət sədr müavini V.Aslanova həvalə edilsin.

Sədr Cavid Qurbanov